
VOG VOLAPUKA 


Hermann Philipps, cifal 
Beethovenallee 61 
D-53173 Bonn - Bad Godesberg 
Deutschland / Deutan 

SirkiiCa.pen.dd VoCapukafCenes vaCopo J 

YELOD TELDEGZULID NUM: 2 2019 FEBUL PADS:9jul6. 


Glidis valanes, 

Su pad latik gaseda at kanols reidon vddemi 
lida Grusiyanik, kel ninadon nemi ,Dali'. Pd 
belatribut elanas di ,Svaneti', yag abinon 
dun saludik, ed alestimons jigodi yaga nemu 
,Dali'. Do ons kanoy reidon nitedikosi po 
https://en.wikipedia.org/wiki/Svaneti . 

Semikna bisarikos jenon: Yagan lelofadikom 
nesavoviko do jigod yaga: ,Dali'. Eperom ti- 
kali natik dub ledesir lu of. Ziglibom enata- 
dikolo in fots ad kolkdmon jiledesirabi. Tano 
atos dido jenon, e lab kion! jigod letof omi 
ad koiton ko ok. Ab lonulof stipi bal: Go foro 
mutom stonon vomis deadofik. No kanom 
taeton desiri, e baicedom tefu stip at. 

Ye ai nog yagan sekidom de volad, e no fa- 
gom ad folon dulofiko lepromi saludik oka. 

Seimna viodom stipi. Trat sekon, ed ekol, 
vindit sokon. Tevom ini fot ad kolkdmon jilelofabi. Nilu blegod vega loegom 
yebidon klifakapari vietik: nim pelevalol ji-yagagoda. Len siem gufura, 
klifakapar jonon natali veratik oka. Binos jiel Dali, kel supo nepubof. Yagan, 
aso dub leklar pedrefol, jutom al of — e deisturom ini gufur. 

Poedot at su pad latik ye no tefon jenoti lopo pemaniotoli. Lestimobsos 
jigodis, ab no bejafobsos me ofs tu vemo. Lienetan in fovot „delabuka” no 
afolom konsali at. ^ , 

Jl, 01 

Juitolsos reidi vodemas in gased at! ,v ;, 



Elan di ,Svaneti'. 

Delabuk LIENETANA (2). 

Fa el Nikolaj Gogol'. 

Petradutol se Rusanapuk fa el Daniil Morozov: vicifal. 

Novula d. 6 ld . 

Sekionacif evutiikom obi. Ven akomob ini dilad, akoedom kdmon la ok obi ed 
aprimom ad spikon lii ob so: 

„Beno! planolod, bego! kisi dunol-li?” 

„Kis-li? Dunob nosi”, agespikob. 

„Ga meditolod gudiko! fe ya labol lifayelis plu foldegis, kludo ya esotoldv 
dageton sagati. Kisi ol magalol-li? Bo cedol-li, das no sevob ludunis valik olik? 
Ga sio pogolol dauti dilekana! Gudo! logedolod oli it! te meditolod kalofiko: kim 
binol-li? ga no binol plu veiitik ka ser. Fe igo no dalabol lubegafenigi bal. Pu 
lulogetolod lii lok ad dalogon logodi olik! Kanol-la spelon nosi.” 

Diabo! lindifos-la, das logod omik boso siimon ad pbtekaflad, zuo labom su 
kap heratufili fomii top petordoli, zuo liiodiikom kapi okik lopio, zuo nugvetom 
oni me rosat seimik. Too cedom, das te om dalom-la dunon vali. Suemob. suemob, 
sekii kelos skanom kol ob. Glotom, bi ba ekiipom malotis benomeuga obe 
pagevolis. Spukobos sui om! Asva veiitos-la, das binom kurakonsalal. Si! 
ekoedom lagon po ok janili goldik len glok. bonedom butis a ruabs kiltum. Diab 
ogleiponos omi! Ufo dutob-li lii sogat donik seimik, lii skradans, u lii cils 
donafiziras? Binob nouban. Bend! id ob okanob papromuvon ad dinit lopik. 
Labob te lifayelis foldegtel, sevabo baldoti ut, po kel fefo dunod tatik te primon. 
Stebedolod! o flenadan! obo obinob konulan, u ba — if God uvilon osi — igo 
calan seimik lopikum. Obo id odagetob benorepiiti igo gudikumi ka uti olik. Sekii 
kelos epladol-li oli sui tikadop, das nek pla ol it binon-la cadan? Givoyos obe 
treliilaguni di ,Rutsch’ \ ma vogad nuladik pemekoli, e flabiilobos sarvigi obik me 
sarvigakravat ot, asa lenlabol, tan leno oleigol-la la ob. Mistad balik edavedon po 
ob: no binob benolabik. 

Novula d. 8 ld . 

Abinob in teatop. Aplosenoy fredadramati do hiel Filatka: fopan Rusanik. Vemo 
asmilob. Nog lopiil seimik paplosenon ko poedotils drolik ta gitadals, pato ta 
camaregistaran bal, e val so boldiko pilauton, das astunob, vio sansurans iletons 
osi, id anunoy kleiliko do tedans, das ciitoms-la popi, e das sonils omas jovoms-la 
e steifoms-la ad dageton noubi. Do calonunodans id atonon strof drolik, sevabo 
das lofons ad blamon vali, e das lautan begon-la liidalilanefe ad jelon oni. Nu 
lautans prodons dramatis vemo klaunofikis. Lofob ad visiton teatopi. Uf kopek 
opubonov in pok obik, nos oneletonov obi ad golon usio. Ye so nemiks svins 
somik dabinons bevii calasvists obsik: fiimadiko leno ogolom-la luman et lii 
teatop; te iifo glato ogivoyov ome bilieti. Jiplosenan bal akanitof legudiko. Atos 
akoedon memon obi jietani... Ag! o kanay!... Saido! saido!... seilo! 

Novula d. 9 ld . 

Tii diip jolid adegolob lii dilad. Cif sekiona so abitom simulolo, asva no akiipom- 
la komi oba. Obo id abitob bn mod siimik, asva nos ijenon vii obs. Donuamo 
axamob ed aleigodob dokiimis. Amogolob tii diip: fol. Abeigolob lodi dilekana, ab 
nek ajonon oki. Pos fided modadilo aseatob su bed. 

Novula d. ll ld . 

Adelo aseadob in vobacem dilekana obsik, atipiikob pro om penis teldegkil, e pro 
ji-... ag! ag!... pro daut: jiklatala< penis fol. Vemo lofom, ven pens modikum 
binons su tab. Eko! vo binom tikodafulik! Suvikiino seilom, e ninalo — niludob 
— betikom vali. Vilob seivon utosi, do kelos tikom modiktino, kis padesinodon 
ninalii tikal at. Vilob kiipedon de fagot nilikum lifi cadanas at, pliitotis valik at e 
dinis kurik, vio bitons, kisi dunons in sogal obsik. Ebo valikosi at vemikiino vilob 
seivon. Anna adesinob ad primon spikoti ko hiklatal, ab — go diabo! — bn mod 
nonik lineg lonik alobedon obi: te plopoy ad sagon, va binos koldik u vamik in 
yad, e leno fagoy ad pronon bosi votik. Vilob niilogon ini sogacem, lu top kelik 
yani emaifikol te logoy semikna, e pos sogacem ini cem fovik nog bal. Ag! 
kioliegik dekam us binon! Kions loks e bosinacans! Vilob niilogon usio, lii dil et 
doma, kb daut: jiklatala < lodof, lii top ebo et vemikiino vilob logon. Vomacem 
nitedon obi, vio us papladons fladiils, glatots valiks ats, flors soik, das igo dredoy 
ad natemon lii ons, vio us seaton klotem ofik pepemiikol, kel siimon ad lut 
vemikumo, ka ad klotem voik. Vilob niilogon ini slipacem... us — niludob — ga 
binos milagik, us — niludob — ga binos parad somik, das leigikos igo no 
dabinon-la in sill. Liilogobos bamili ut, sui kel pladof logili oka, loadolo se bed, 
vio stog so vietik asa nif paleniikon sui logil at... ag! ag! ag! saido! saido!... seilo! 

Ye adelo edagetob tiketi, asva lit seimik ekliliikon-la vali, sevabo: ememob 
spikoti et dogilas tel, keli ililob su lesiit di ,Neva’. „Gudo!” atikob ninalii ob it, 
„onu oseivob vali.” Omutob dageton spodotis ut, kelis asedons ode dogils bapofik 
at. Ba bos okliilikon se peneds et. Koefobos! igo ya seimna alavokob la ob balna 
jieli Medzhi ed aspikob: „Lilolod! o ,Medzhi’! eko! nu binobs telo, zuo okanobov 
farmiikon yani, if uvilol osi, dat nek ologon obis. Konolod obe valikosi, kelosi 
sevol do jidalaban olik, sevabo: kif e lio binof-li? Oyulob ole namatii God, das 
osevadiikob neke atosi.” Ab jidogil kafik alenpedof gobi oka, asmaliikof oki lafo 
medii blotiikam, e seilo amogolof da yan, asva alilof-la nosi. Sis luniip aniludob, 
das dog binon modo visedikum ka men; igo asiiadob, das fagon ad spikon, ab 
labon todi seimik. Binon bolitan siiperik, kiipon vali, stepis valik mena. Vo! to 
nelets alseimik odelo ga ogolob lii dom ela Zverkov, odasakob jieli Fidel', e — if 
atos oplopon — odetifob penedis valik, kelis jiel Medzhi epenof ofe. 

Novula d. 12 id 

Tii diip telid poszedela asegolob ad tuvon fiimo jieli Fidel' a dasakon ofi. No 
lofilob ad sufalon brasidasmeli, kel sejuton se lucaniselidops valik siita: Sifanik; 
zuo mismel so holofik sekomon disaii yan doma alik, das avifagolob mogikiino 
vifiko, ifaikipolo nudi oba. Febodans bapalik i koedons sekomon suti a smoki se 

vobops oksik on modot so vemik, das men cadik leno kanon spaton is. Posa 
irrivob teadi malid ed itoenob yanaklokiili, asegolof luvomil, kel no alogotof 
vemo nejoniko ed alabof feelidis smalik. Amemosevob ofi. Abinof jiutan, kel 
ikegolof ko jibaldanil. Boso aredikof, e sunado asuemob: „01, o digikan! vilol 
dageton higami.” 

„Kisi vilol-li?” aspikof. 

„Zesiidos po ob ad spikon ko dogil olik.” 

Luvomil abinof stupik! sunado iseivob, das abinof stupik! Un tim ot jidogil 
aluronof vaulolo. Avilob gleipon ofi, ab of — jibadikan kiof! — tio agleipof nudi 
obik me tuts oka. Ye akiipob po gul based ofik. Ha! Neodob ebo ati! Anilikob lti 
on, apemiikob stoli in bok boadik ed ad koten vemik oba asetirob tufi smalik 
papiirabledilas. Posa jidogil gagik ilogof atosi, primo abeitof obi len surad, e posa 
idatuviilof, das iramenob dokiimis, aprimof ad luhagon a flatilon, ab aspikob: 
„No! o digikan! adyo!” ed amoronob. Niludob, das luvomil apolacedof-la obi 
lienetani, bi vemo adredikof. Ikomolo lomio, avilob nenzogo primon vobodi e 
leodiikbn penedis at, bi logamafag obik boso badikon po kandels. Ye el Mavra 
areafof ad tiket ad klinukon ko vat gluni. Luvoms fopik Suomiyanik at ai vedofs 
nepotatimo klinofialiks. Kludo amogolon ad spaton a betikon jenoti brefobiiik. 
Onu fino oseivob dunis valik, tikis, motivis valasotik at, e fino odadranob jii dasev 
vala. Peneds at odasevadiikons vali pro ob. Dogs binons pop visedik, sevons tefis 
dipik valik, e sekii kod at bo val obinon us: bepenot e dunots valik sola et. Us bos 
obinon i tefii jiutan, kel... saido! seilo!... Tui soar akomob lomio. Gretadilo 
aseatob su bed. 

Novula d. 13 ld . 

Beno! dalogobos! pened binon saido kleilik. Ye penat labon patofis seimik dogik. 
Reidobos! 

O,Fidel 1 ' lofik! junu no kanob kosomukon obi tefu nem lukomunik ola. Kikodo 
no afagoy-ii ad gevon ole nemi gudikum? Els Fidel', Rosa... kio lukomunik binon 
st01 somikas! Ye no plu bejafobos sakadi at! Vemo fredob, das esludobs ad spodon 
ko od. 

Pened pepenon vemo veratiko. Malulam, ed igo tonat: ,jat' 2 po jenets valik 

binons in plad lonedik okik. Vo! so igo sekionacif obsik tobo kanom-la penon, do 

lesagom, das seimopo elarnom-la po niver. Reidobos fovo! „ 

Fovot ofovon. 

1. El Johann Konrad Rutsch (pemotol iin yel: 1793 in el Diihren) abinom skradan famik, 
kelan bevii zifs votik avobom in el Sankt-Peterburg Rusanik ed igo ajafidom as 
kurabliinan pro lampor Rusana. Un yel: 1838 < aluvom Rusani, ab aposblibiikom us 
skradopi oka, keli aguvons roletans omik. Rusanapiiko famulanem et pavotiikon ad 
,Ruch’ (,Pyn’), ed el Gogol’ agebom ladyeki: ,ruch-evskij’ (sevabo: ,pyn-eBCKHH’). 

2. El jaf (siimbol: ,i’) binon bal tonatas tefu Rusanapiik tin yel: 1918 pefinidolas. Ya sis 
tumyel pu degjolid tonat Rusanik at amalon toni patik nonik, ed abaiadon ko tonat: ,e’ 
in Rusanapiik (i ko el .i’ in Lukrayanapiik). Kludo du tumyels anik el jat’ pagebon ma 
vonaoloveikod, julans Rusanik amutons larnon lisedi stamadas labu tonat at, ed igo 
daulans fasiliko acanidons tonatis tel: ,e’ (i seimikna: ,jo’), ,jat”. 

Daut tumagalana. 

Fa Jherese Jeanroy’, petradutol se Fransanapuk fa ,Dr. Arie de Jong’. 

Cem vemo smalik, go in lopot glugatuma; eko! at abinon lod ela ,Marie 
Jeanne’: daut tumagalana ela ,Saint-Genies-sur-Gave’. 

Iba no kredoyos, das valopo tumagalans se tims vonadik enepuboms- 
la! Nog in zifs ze modiks, in somit klokatuma fovan utanas lodom, keles 
asagoy: 

Tumao selogolsod! 

Zuamo galedolsod 
monis! 

ed if no plu zesudos ad lukon nilikami stanas neflenik, ga no las zesudos 
ad galon du neit e del, ed ad toenon ditretakloki e vokon yufi ufu lefil. 

Beno! el ,Marie Jeanne’, kel iperof yuniko moti oka, ed alifof soeliko ko 
fat e blod gretik labu lifayels degtel, alofof tumi oka plu, kas kanobov 
sagon osi ole: de plated logam ofa aluodikon ini silts zifa, kel atopon, 
leigoas pledadin legik, len fut gluga, e du stoms lampik akanoy logon ju 
Spanyan; un neit oil alielof de bed oka flapon dupis fa glok gretik; un dels 
lefila adremof, ven alilof mu nilu lils oka flapis odis vifiko sokolis kloka, keli 
fat ofik atoenom; ab igo jeikotis at of no avilofov canon ta lif balfomik cilas 
„de don”. 

Ju baldot lifayelas vel el ,Marie Jeanne’ alifof labiko, asa bodil in lopot 
kvarabima; ab tui timul et kuds atuvons spaduli jipulila ed akomons ad 
visiton ofi. 

Tumagalan, kel adebom, asa jinos, moni no nemodik sole: ,Larroque’ 
semik: farman se zuamop, no idagetom-li tiketi, diseinu reafon ini stad ad 
kanon pelon debi oka, ad plagon du muls omik cali smugana: cal riskadik 
a - bos, kelos binon badikum - peproibol? Atosi el ,Marie Jeanne’ asevof, 
nes isagoy ofe vodi bal do atos, ed adredalikof vemo. 

Tu del seimik, das blod gretik ofik: .Jacques’ abinom in bed kodu fif, el 
.Marie Jeanne’ logoi, das fat ofa ablumukom oki ad bal lespatas neitik oka, 
anilikof IQ om. 

„0 fatul!” asagof flatiko, ..blibolos la obs!” 

„Blibon-li la ols? E kikodo-li ufo? o smalanil!” 

„EI .Jacques’ binom maladik, o fatul! ed, if lefil dabinon-la...” 

Fatul avedom netakedik. 

..Binos veratik”, asagom. „Ufu lefil, el .Jacques’ no kanom toenon ditre¬ 
takloki. If no toenom oni, okupoy nekomi oba, oseividoy, val potuvon,... E 
ga, ga... po ob frans teltum nog defons, frans teltum, kels mutons papelon 
tu del balid yanula, unu vigs tel,...” 

„Go!” asagom fino, ..zesudos, das segolob, o smalanil! Ab no dredaliko- 
los! obinob is bu prim dela; binosov jenofo mifat, if lefil obinonov un neit 
ebo at!” 

Abinos dup telid goda. El ,Marie Jeanne’ asagof ninalo: „Bi el .Jacques’ 
binom maladik, e fatul esegolom, ob binob tumagalan.” 

Tano aloadof se bedil plitiko vamik oka, ed agolof senidolo IQ nufafenat. 
Val binon blagik. Logoy nosi. El ,Marie Jeanne’ robot logis oka. Len sil 
stels nidons; in zif fenats anik nog pelitukons, e fovo... kis lunid et, in fag, 
in fel, binon-li? Pun litik, kel gretikumon, dranolo ini neit blagik... In cemil 
luvokad tonon: 

„0 .Jacques’! lefilo!” 

Ab el .Jacques’, peglepadol fa fit, lilom nosi. 

Tano el .Marie Jeanne’ klotof oki spido. Utos, kelos muton padunon, vo! 
atos binon vemo balugik: bi el .Jacques’ binom maladik, e fatul esegolom, 
zesudos, das el .Marie Jeanne’ toenof kloki e vokadof ini spikamahorn. 

Posa eklotof oki, filidof lantari, tano, spelolo, das ba epolof-la, golof 
donu lu nufafenat. Nu binos loliko fumik, binos vo lefil in dom soalik, len 
veg lu ,Saint-Jean’. 

Ab seku kod kinik el .Marie Jeanne’ ufo bladokvanof-li lantari? Eko! 
deflekof logis oka de fenat, e primof donu ad salenukon jukis oka. 

Atos stunukon-li oli? 01 ba no sevol, dom kinik ut binon, kel lefilon. Ab el 
.Marie Jeanne’ vo ememosevof oni, e sevof, das binon farm ela .Larroque’: 
mens badik, kels eblinadons fatule badikosi so modiki. 

..Benol lefilonsod, badans et, mens et nen ladalof!” el .Marie Jeanne’ 
atikof. „N6I... no ons,... ab dom onsik e val, keli dalabons,... plaamu kuns 
ejevods, kels no eblinadons badikosi...” 

E ga, sagoyov, das jipulil zogof-la. Logof lu nufafenat, tano lu bed gretik 
fatula, tano lu lantar, kel nog smokon; tano, vifiko, filidof oni donu, ed, igo 
nes lenukon donu jukis oka, maifukof yani cemila. El .Marie Jeanne’: daut 
tumagalana, of i lilof ninalo vogi, kel asagon tumagalanes de tims vonadik: 

Zuamo galedolsod monis! 

..Galedolsod! Noe palis olsik e flenis olsik, abi zifi, e zuamopi onik, kels 
pelukonfidons oles!” 

Eko! atos binon utos, kelosi konsien ofik luvokadon daute tumagalana, 
ed at vokadon so vemofiko, das el .Maria Jeanne’ no kunof ad gebon timi 
ad lenukon donu jukis oka. 

Yan emaifikon knirolo, e cil geton stediko ini logod oka flumi luta 
gladakoldik. Lindifos, golof fofio. Is tridem dabinon: sagoyov hogi blagik 
gretik, nen stabul... Glok gretik, len flan votik mona, dunon tikiti oka, e lad 
ela .Marie Jeanne’ gespikon: tikto! tikto!... No dredof, ye, of golof ai fofio. 
Su mon, jads gretik mufons mo e ge, vedons gretikums, vedons 
smalikums, golons fofio, golons podio,... Fino! is cem klokas binon! El 
.Marie Jeanne’ ninikof ini on su tipots futas oka, taetolo natemami, dredolo, 
sagoyov, das mosts bronsotik valik at ogalikonsov e valiks oprimonsov 
leigupiko ad kaniton kanitis gretik okas. 

Nu is binof, as raanid len finot fada, lagolo len bal jainas bigik. E go! 
Bal, tel!... bal, tel!... so asa eloegof dunon osi fa fatul oka, el .Marie 
Jeanne’ tirof misuro. Bal, tel!... bal tel!... Jain mufon usio ed isio, tranolo 
jipulili detio e nedetio, ab klok no mufon. 

„No vilon-li tonon?” el .Marie Jeanne’ tikof. „Go! o klok gudik! binolos 
lofik, e vokolos yufi! Binos pro els .Larroque’ badik, sevob osi, ab zesudos 
ga, das toenobs kloki. Go! o klok! tonolos sunado! vilob osi, ed, ed ob 
binob tumagalan adelo!” 

E tirof so namiko e so gudiko, das fino klok gretik mufon, klobul 
bronsotik vetik primon ad pendulon e sejedon voki oka zifanefe slipol. 

Balidnaedo el .Marie Jeanne’ no dremof po ton ditretakloka glumidik. 

Un timul pos atos rol pomomas e ronastepam lefilapoldanas tonons in 
suts ela ,Saint-Genies’. 

Abinos dup folid poszedela, ven el .Marie Jeanne’ agalikof in bedil 
vamik oka, no memolo bosi utosa, kelos ijenon de timul, tu kel of vokadol 
ini spikamahorn isenalof, das nams ofa alasikons, ed ifalof sui glun, nen 
sevalof. 

No! no amemof, das fatul latikumo mo dupafoldil bal gekomol ituvom ofi 
nesevalofik su plated, ed ipolof ofi sunado ini bed ofa, ai sagolo IQ of vodis 
zadik... I no alabof niludi anik do visit lada: „Larroque’, ni do spikot ofik 
piropol dub vokads fakik: 

„Si! o tumagalan! nen jipul pofik at dalabot valik obas ifelefilonov; 
danadu of pomoms ekomons potatimo... I flanu sol: .Larroque’ sagob ole, 
o tumagalan! das sakad do frans teltum no plu dabinon; seku yufot, keli 
jismalan at eduinof obes, kal pekiton.” 

Ven alelilof atosi valik, jipulil velyelik at aseivof leigupo e labi bliga 
pifolol, e fredi svidik, das ebinof frutik pro utans, kelis alofof. Ab mesedi 
gudikun agetof sunado tu timul, ku fatul logoi, das imaifukof logis oka, 
abiegadom love of sagolo: 

„0 dautil lofik brafik oba! dano!” ■ 


DO KVAGAM E VAUL. 

Noe mens abi nims jafadons tonis siamik. Po mens nemobs onis: puk, po nims 
spikobs do brum, bruv, hag, kagam, krav, kvagam, leyal, luy, may, mayul, 
miovam, noidul, ror, snator, tyilp, vaul, yal e ret. Semikna i mens fagons ad 
jafadon tonis (u pukis) nimik at, as sam ven sagoy, das ek „snatoron" u das 
cils smalik yalons. 

In Volapuk tuvoy nimatons, kelas stamads binons linteleks, as sams: kag! 
miov! kvag! Subsats tefik padefomons me poyumot: -am, as sams: kagam, 
miovam, kvagam. On jenets votik mutobs niludon, das linteleks tefik pa¬ 
defomons me poyumot: -6! As sam: Dog aleadon liIon oki: „Vaulo!". 

On jenets valik ye kanoy fomon varbis tefik balugiko me poyumot: -on. 

Redakan. © 

VlTIDASID. 

Ini Volopuk petradutol fa,Zhang Yutong'. Do atos sagom: 

„0 flens! enu elilob popalidi Rusanik: „Lid Grusiyanik (ii: Vitidasid)”. Oni 
plidob so vemo, das esludob ad traduton vodemi onik ini Volapuk. Poedot at 
labon binodi ela ,ABAB ’. Liedo no suemob Rusanapuki saidiko gudiko, klu 
tradutod obik elicinon jenofo de tradutods Linglanapiikik e Deutanapiikiks”. 

A grape seed I will bury in the warm soil, 

Dibiko in tail vamik osepulob vitidasidi. 

And will kiss a vine, and pluck a ripe bunch. 

Ed okidob tuigi, ed oplokob balemi madik. 
And will gather my friends, attune my heart to love, 

Ed ovokob flenis obik; omaifukob pro ols ladi. 
Otherwise, why do I live on this unchanging earth? 

Voto, kikodo lodob-li su tal laidupik somik? 

Gather on, my guests, to my feast, 

Kobikolsds! o lotedans obik! pd zal oba! 

Tell me straight to my face who am I known to be among you. 

Sagolsds, kim verato binob in logs olsik! 

King of Heaven will send me forgiveness for my sins, 

Sinodis obik opardom obe reg sula. 

Otherwise, why do I live on this unchanging earth? 

Voto, kikodo lodob-li su tal laidupik somik? 

In her dark-red my Dali* will be singing for me, 

In dofared ofik jiel ,Dali'* okanitof pro ob. 

In my black-and-white I will bow my head before her, 

In blageviet obik obiegob lu kap ofik. 

And I will listen, captivated, and will die of love and sorrow, 

E petiradolo olilob, e seku lof e lied odeadob. 
Otherwise, why do I live on this eternal earth? 

Voto, kikodo lodob-li su tal laidupik somik? 

And when the sunset will swirl, drifting about the corners, 

E ven sol omodonikon virolo, flitolo disi horit, 

Let the visions float by me time and again: 

sveamonsds ai donu bei ob visions jendfik: 
Blue buffalo, and white eagle, and golden trout, 

blovabobub, e vietakvil, e goldakolatruit! 
Otherwise, why do I live on this unchanging earth? 

Voto, kikodo lodob-li su tal laidupik somik? 


* Jiel ,Dali’: In miteod grusiyik binofjigod yaga a jelan natadanimas. 




